
                         GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                       „Dr. Ante Starčević“

KLASA: 026-02/21-002/859
URBROJ: 251-06-11-1603-21-8
Zagreb, 24. lipnja 2021.

Z A P I S N I K

s  konstituirajuće sjednice Vijeća Mjesnog odbora „Dr. Ante Starčević“, održane dana 24. lipnja 2021. (četvrtak) s početkom u 16.00 sati, u dvorani 214, Područni ured Trešnjevka, Park Stara Trešnjevka 2.

Nazočni članovi Vijeća Mjesnog odbora: Zvjezdana Cikota, Mislav Zlatarić, Andrea Gostl, Simona Ivanković, Matea Orešković, Valerije Bagadur, Maja Ogrizek.

Vijeće Gradske četvrti Trešnjevka – sjever: predsjednik Roman Karaturović

Gradski ured za mjesnu samoupravu Područni odsjek Trešnjevka – sjever: Antonietta Gretić – voditeljica Područnog odsjeka, Ivan Ćota - stručni referent.

Voditeljica Antonietta Gretić, pozdravila je nazočne, čestitala članovima Vijeća na izbornim rezultatima te pozvala da odaju počast Domovini i minutom šutnje počast svim palim hrvatskim braniteljima i civilnim žrtvama Domovinskog rata.
Voditeljica Antonietta Gretić ističe da će konstituiranjem Vijeća Mjesnog odbora „Dr. Ante Starčević“ započet rad četvrtog saziva ovoga Vijeća. Tijekom prethodnih dvanaest godina tri su saziva Vijeća utrla put onima koji danas stupaju na dužnost. Dodaje da su gradske četvrti i njihova vijeća u Gradu Zagrebu danas afirmirana i nezaobilazna činjenica i vrijednost.
Nadalje, ističe da je za konstituiranje Vijeća  Mjesnog odbora „Dr. Ante Starčević“ potrebna  nazočnost većine od ukupno 7 članova  Vijeća. Evidentiranjem članova na ulazu utvrđeno je da je nazočno 7 članova Vijeća i da  su ispunjeni uvjeti za konstituiranje Vijeća Mjesnog odbora „Dr. Ante Starčević“.


Voditeljica predlaže 
D n e v n i   r e d :

             1.   Osnivanje i izbor članova Mandatnog povjerenstva,
	2.   Izvješće Mandatnog povjerenstva o provedenim izborima za članove Vijeća     
                  Mjesnog odbora „Dr. Ante Starčević“ s prijedlogom za verifikaciju mandata 
                   članovima Vijeća – donošenje zaključka
             3.   Polaganje prisege članova Vijeća,
	4.   Izbor predsjednika Vijeća, 
	5.   Izbor potpredsjednika Vijeća, 
             6.   Pitanja i prijedlozi.


koji je JEDNOGLASNO prihvaćen.
	
Voditeljica dodaje da je u članku 50. stavku 3. Odluke o izborima članova vijeća gradskih četvrti i članova vijeća mjesnih odbora propisano da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova. 
Na temelju uvida u službene rezultate izbora članova Vijeća Mjesnog odbora „Dr. Ante Starčević“ konstatira  da je najviše glasova dobila kandidacijska lista: MOŽEMO!- POLITIČKA PLATFORMA  - ZAGREB JE NAŠ! NOVA LJEVICA – NL - ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD, te da je prvi izabrani član Vijeća na toj listi gospodin Mislav Zlatarić. 
Prema tome, gospodin Mislav Zlatarić nastavit će predsjedati sjednicom Vijeća Mjesnog odbora „Dr. Ante Starčević“.

Ad. 1. Osnivanje i izbor članova Mandatnog povjerenstva

Predsjedavajući Mislav Zlatarić pozdravlja nazočne i konstatira da je radi nastavka daljnjeg rada u skladu s odredbama Poslovnika o radu Vijeća potrebno osnovati Mandatno povjerenstvo koje će izraditi izvješće o provedenim izborima za članove Vijeća Mjesnog odbora s prijedlogom za njihovu verifikaciju. Sukladno članku 6. Poslovnika o radu Vijeća Mandatno povjerenstvo bira se na prijedlog predsjedatelja, a ima predsjednika i dva člana.
Mislav Zlatarić predlaže za predsjednicu Mandatnog povjerenstva Maju Ogrizek, a za članove Andreu Gostl i Simonu Ivanković.
Predsjedavajući otvara raspravu o prijedlogu zaključka, istu zaključuje i stavlja na glasovanje prijedlog zaključka o osnivanju i izboru članova Mandatnog povjerenstva.

Vijeće Mjesnog odbora „Dr. Ante Starčević“ s 6 glasova ZA i 1 glasom PROTIV donosi

Z A K LJ U Č A K
(u privitku zapisnika)

Mislav Zlatarić moli Mandatno povjerenstvo da se povuče i pripremi Izvješće o provedenim izborima za članove Vijeća Mjesnog odbora „Dr. Ante Starčević“ s prijedlogom za verifikaciju mandata članovima Vijeća, te predlaže stanku od 5 minuta.

Ad. 2. Izvješće Mandatnog povjerenstva o provedenim izborima za članove Vijeća Mjesnog odbora „Dr. Ante Starčević“ s prijedlogom za verifikaciju mandata članovima Vijeća - donošenje zaključka

Nakon stanke, predsjedavajući daje riječ predsjednici Mandatnog povjerenstva Maji Ogrizek da pročita Izvješće. Maja Ogrizek čita Izvješće.
Predsjedavajuća otvara raspravu o Izvješću Mandatnog povjerenstva, zaključuje raspravu, te  predlaže donošenje  Zaključka o prihvaćanju Izvješća Mandatnog povjerenstva o provedenim izborima za članove Vijeća Mjesnog odbora „Dr. Ante Starčević“ i verifikaciji mandata članovima Vijeća, koji stavlja na glasovanje.

Vijeće Mjesnog odbora „Dr. Ante Starčević“ JEDNOGLASNO donosi

Z A K LJ U Č A K
(u privitku zapisnika)

Ad. 3.  Polaganje prisege članova Vijeća

Predsjedavajući napominje članovima Vijeća da su verifikacijom mandata postali punopravni članovi Vijeća, te ih poziva da to potvrde davanjem prisege. Pročitala  je tekst prisege i zamolila je članove Vijeća da nakon poziva ustanu i izgovore riječ „PRISEŽEM“.
Nakon prisege  članovi Vijeća predali su potpisani tekst prisege djelatnicima Gradskog ureda za mjesnu samoupravu. 
Predsjedavajući je članovima Vijeća Mjesnog odbora, čiji su mandati verificirani, čestitao na izboru i zaželio im mnogo uspjeha u radu.

Ad. 4. Izbor predsjednika Vijeća 

Predsjedavajući ističe da sukladno članku 14. Poslovnika o radu Vijeća, Vijeće ima predsjednika koji se bira javno većinom glasova svih članova Vijeća, osim ako Vijeće ne odluči drugačije. Prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.
Prijedlog kandidata za predsjednicu Vijeća Mjesnog odbora „Dr. Ante Starčević“ podnijeli su: 
Mislav Zlatarić, Maja Ogrizek, i Matea Orešković koji predlažu Zvjezdanu Cikotu.    
Predsjedavajući pita ima li i drugih prijedloga, te utvrđuje da nema drugih prijedloga, te otvara raspravu i istu zaključuje.
Budući da su se odlučili za javno glasovanje, Mislav Zlatarić podsjeća da je za izbor potrebna većina glasova svih članova Vijeća.
Predsjedavajući daje prijedlog na glasovanje.

Vijeće Mjesnog odbora „Dr. Ante Starčević“ sa 5 glasova ZA, 1 glasom PROTIV i 1 SUZDRŽANIM glasom  donosi

                                                           Z A K LJ U Č A K
         (u privitku zapisnika)
Ad. 5. Izbor potpredsjednika Vijeća

Novoizabrana predsjednica Zvjezdana Cikota ukratko se predstavlja i zahvaljuje na ukazanom joj povjerenju izborom za predsjednicu Vijeća. 
Napominje da se izbor potpredsjednika Vijeća obavlja na isti način kao i izbor predsjednika Vijeća, i pita ima li prijedloga.
Prijedlog kandidata za potpredsjednika Vijeća Mjesnog odbora „Dr. Ante Starčević“ podnijeli su: Zvjezdana Cikota, Matea Orešković i Maja Ogrizek, koje predlažu Mislava Zlatarića.
Predsjednica  pita ima li i drugih prijedloga, te utvrđuje da nema drugih prijedloga, te otvara raspravu, istu zaključuje.
Budući sa su se odlučili za javno glasovanje, Zvjezdana Cikota podsjeća da je za izbor potrebna većina glasova svih članova Vijeća.
Predsjednica daje prijedlog na glasovanje.

Vijeće Mjesnog odbora „Dr. Ante Starčević“ sa 5 glasova ZA, 1 glasom PROTIV 1 SUZDRŽANIM glasom donosi

Z A K LJ U Č A K
(u privitku zapisnika)
Ad.  6.  Razno

Predsjednik Vijeća Gradske četvrti Trešnjevka – sjever Roman Karaturović, čestitao je članovima Vijeća Mjesnog odbora „Dr. Ante Starčević“ i poželio im uspjeh u radu u ovom mandatu.

Kako nije bilo pitanja i prijedloga predsjednica je zaključila sjednicu.

Sjednica je završila u 16.30 sati.

    ZABILJEŽIO                                                                           Predsjednica Mjesnog odbora
       Ivan Ćota                                                                                        „Dr. Ante Starčević“

